**În noaptea adâncă**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai sunt câțiva fideli trecutului,

Aşa cum sabia-i fidelă scutului

Şi ne îndrăgostim de toamna rece,

De umbra teiului sau umbra nucului;

Apoi, când iarna zbuciumă-n păduri

Şi se aude vag ecoul cucului,

Toţi pădurarii-şi cară lemne-n casă,

Doar lupii se aşază-n jurul focului.

\*

Plânge şi muntele, plânge câmpia,

Cu râuri în volburi, zvâcnite din stâncă,

Plânge salcâmul şi ciocârlia,

În noaptea adâncă, în noaptea adâncă...

Plânge mioara, plânge şi lupul,

Apoi gura nopții, hulpav, îi mănâncă,

Cu râuri în volburi, zvâcnite din stâncă,

În noaptea adâncă, în noaptea adâncă...

8-10 septembrie 2016, Constanţa